|  |  |  |
| --- | --- | --- |
| **คู่มือให้บริการงานขออนุญาตสำหรับประชาชน** | | |
|  |  | |
| **งานที่ให้บริการ** | การขออนุญาตขุดดิน / ถมดิน | |
|  |  | |
| **หน่วยงานที่รับผิดชอบ** | กองช่างองค์การบริหารส่วนตำบลทับตีเหล็ก | |
|  |  | |
| **ขอบเขตการให้บริการ** | | |
| **สถานที่/ช่องทางการให้บริการ** | | **ระยะเวลาเปิดให้บริการ** |
| กองช่างองค์การบริหารส่วนตำบลทับตีเหล็ก | | วันจันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา ๐๘.๓๐ น. – ๑๒.๐๐ น. /๑๓.๐๐ น. – ๑๖.๓๐ น. |

|  |
| --- |
| **หลักเกณฑ์ วิธีการและเงื่อนไขในการยื่นคำขอ** |
| 1.การขุดดินที่ต้องแจ้งต่อเจ้าพนักงานท้องถิ่นจะต้องมีองค์ประกอบที่ครบถ้วนดังนี้  1.1การดำเนินการขุดดินนั้นจะต้องเป็นการดำเนินการในท้องที่ที่พระราชบัญญัติการขุดดินและถมดินใช้บังคับได้แก่ เทศบาล กรุงเทพมหานคร เมืองพัทยา องค์กรปกครองส่วนท้องถิ่นอื่นตามที่มีกฎหมายโดยเฉพาะจัดตั้งขึ้นซึ่งรัฐมนตรีประกาศกำหนดในราชกิจจานุเบกษา บริเวณที่มีพระราชกฤษฎีกาให้ใช้บังคับกฎหมายว่าด้วยการควบคุมอาคาร เขตผังเมืองรวมตามกฎหมายว่าด้วยการผังเมือง ท้องที่ซึ่งรัฐมนตรีประกาศกำหนดให้ใช้บังคับพระราชบัญญัติการขุดดินและถมดิน (ใช้กับกรณีองค์การบริหารส่วนท้องถิ่นซึ่งไม่อยู่ในเขตควบคุมอาคารและไม่อยู่ในเขตผังเมืองรวม)  1.2การดำเนินการขุดดินเข้าลักษณะตามมาตรา 17แห่งพระราชบัญญัติการขุดดินและถมดินคือประสงค์จะทำการขุดดินโดยมีความลึกจากระดับพื้นดินเกิน 3เมตรหรือมีพื้นที่ปากบ่อดินเกินหนึ่งหมื่นตารางเมตรหรือมีความลึกหรือพื้นที่ตามที่เจ้าพนักงานท้องถิ่นประกาศกำหนดโดยการประกาศของเจ้าพนักงานท้องถิ่นจะต้องไม่เป็นการกระทำที่ขัดหรือแย้งกับพระราชบัญญัติการขุดดินและถมดินพ.ศ. 2543   2. การพิจารณารับแจ้งการขุดดิน เจ้าพนักงานท้องถิ่นต้องออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานการแจ้งภายใน 7 วันนับแต่วันที่ได้รับแจ้งถ้าการแจ้งเป็นไปโดยไม่ถูกต้องให้เจ้าพนักงานท้องถิ่นแจ้งให้แก้ไขให้ถูกต้องภายใน 7วันนับแต่วันที่มีการแจ้งถ้าผู้แจ้งไม่แก้ไขให้ถูกต้องภายใน 7วันนับแต่วันที่ผู้แจ้งได้รับแจ้งให้แก้ไขให้เจ้าพนักงานท้องถิ่นมีอำนาจออกคำสั่งให้การแจ้งเป็นอันสิ้นผลกรณีถ้าผู้แจ้งได้แก้ไขให้ถูกต้องภายในเวลาที่กำหนดให้เจ้าพนักงานท้องถิ่นออกใบรับแจ้งให้แก่ผู้แจ้งภายใน 3วันนับแต่วันที่ได้รับแจ้งที่ถูกต้อง |

|  |  |
| --- | --- |
| **ขั้นตอนและระยะเวลาในการให้บริการ** | |
| **ขั้นตอนการให้บริการ** | **ระยะเวลาในการให้บริการ** |
| 1. ผู้แจ้งยื่นเอกสารแจ้งการขุดดินตามที่กำหนดให้เจ้าพนักงานท้องถิ่นดำเนินการตรวจสอบข้อมูล | 3 นาที |
| 1. เจ้าพนักงานท้องถิ่นดำเนินการตรวจสอบและพิจารณา (กรณีถูกต้อง) | 5 นาที |
| 1. เจ้าพนักงานท้องถิ่นออกใบรับแจ้งและแจ้งให้ผู้แจ้งมารับใบรับแจ้ง | 2 นาที |
| รวมระยะเวลา 10 นาที | |
|  |  |

|  |
| --- |
| **รายการเอกสารหลักฐานประกอบ** |
| 1. สำเนาบัตรประชาชน |
| 1. หนังสือรับรองนิติบุคคล |
| 1. แผนผังบริเวณที่ประสงค์จะดำเนินการขุดดิน |
| 1. แผนผังแสดงเขตที่ดินและที่ดินบริเวณข้างเคียง |
| 1. แบบแปลนรายการประกอบแบบแปลน |
| 1. โฉนดที่ดินน.ส.3 หรือส.ค.1 ขนาดเท่าต้นฉบับทุกหน้าพร้อมเจ้าของที่ดินลงนามรับรองสำเนาทุกหน้า |
| 1. หนังสือมอบอำนาจกรณีให้บุคคลอื่นยื่นแจ้งการขุดดิน |
| 1. หนังสือยินยอมของเจ้าของที่ดินกรณีที่ดินบุคคลอื่น |
| 1. รายการคำนวณ (วิศวกรผู้ออกแบบและคำนวณการขุดดินที่มีความลึกจากระดับพื้นดินเกิน๓เมตรหรือพื้นที่ปากบ่อดินเกิน 10,000 ตารางเมตรต้องเป็นผู้ได้รับใบอนุญาตประกอบวิชาชีพวิศวกรรมควบคุมสาขาวิศวกรรมโยธาไม่ต่ำกว่าระดับสามัญวิศวกรกรณีการขุดดินที่มีความลึกเกินสูง 20 เมตรวิศวกรผู้ออกแบบและคำนวณต้องเป็นผู้ได้รับใบอนุญาตประกอบวิชาชีพวิศวกรรมควบคุมสาขาวิศวกรรมโยธาระดับวุฒิวิศวกร) |
| 1. รายละเอียดการติดตั้งอุปกรณ์สำหรับวัดการเคลื่อนตัวของดิน |
| 1. ชื่อผู้ควบคุมงาน (กรณีการขุดดินลึกเกิน 3 เมตรหรือมีพื้นที่ปากบ่อดินเกิน10,000 ตารางเมตรหรือมีความลึกหรือมีพื้นที่ตามที่เจ้าพนักงานท้องถิ่นประกาศกำหนดผู้ควบคุมงานต้องเป็นผู้ได้รับใบอนุญาตประกอบวิชาชีพวิศวกรรมควบคุมสาขาวิศวกรรมโยธา) |

|  |
| --- |
| **ค่าธรรมเนียม** |
| ค่าธรรมเนียมต่อฉบับ ฉบับละ ๕๐0 บาท |

|  |
| --- |
| **การรับเรื่องร้องเรียน** |
| ถ้าการให้บริการไม่เป็นไปตามข้อตกลงที่ระบุไว้ข้างต้นสามารถติดต่อเพื่อร้องเรียนได้ที่  กองช่างองค์การบริหารส่วนตำบลทับตีเหล็ก โทรศัพท์ : ๐๓๕-๔๑๔-๔๑๑ มือถือ : ๐๘๑-๑๙๒-๖๔๕๕ , 089-918-9015 หรือ เว็บไซต์ http://www.Thaptilek.go.th/ |

|  |
| --- |
| **ตัวอย่างแบบฟอร์ม ตามเอกสารแนบท้าย** |